### Resume

Trafik- og mobilitetsforholdene i Yan Frederiksen har af flere omgange været drøftet i Teknisk Udvalg. Forvaltningen giver en status på gennemførte og igangsatte aktiviteter vedrørende trafik og mobilitet i Yan Frederiksen.

### Sagsfremstilling

Forvaltningen har arbejdet med forskellige problemstillinger i relation til trafik og mobilitet i Yan Frederiksen, der de senere år har gennemgået en del udvikling omkring især Vinding Kirke/Vinding Have. Der gives en præsentation af de forskellige aktiviteter der er foregået i området på udvalgsmødet.

* Cykelforholdene i krydset [adresse]/Fredericiavej og [adresse] Ringvej, samt strækningen imellem de to kryds, er forbedret i 2021 med en række tiltag der har forbedret trafiksikkerheden og trygheden for cyklister og gående. Der er etableret cykelstier på [adresse] mellem [adresse] og [adresse] samt en række støttepunkter og højresvingsshunts for cyklende. Der er desuden foretaget signalmæssige forbedringer i krydset.

* Vejdirektoratet ombygger pt. krydset [adresse], der er uheldsbelastet. Formålet med ombygningen er at sikre udfordringerne med hhv. u-vendinger på [adresse] og venstresving fra [adresse] mod [adresse].

* Der er etableret hastighedsdæmpende foranstaltninger på [adresse] øst for [adresse] i 2022 med henblik på at dæmpe hastigheden og modvirke gennemkørende trafik. Forvaltningen er desuden igang med at kigge på krydset [adresse] samt den vestlige del af [adresse] i forbindelse med trafiksikkerhedsplanen.

* Krydset [adresse]Vindingvej er udpeget som uheldsbelastet lokalitet, og skaber desuden afviklingsproblemer i myldretidsperioderne. Der er igangsat en analyse og skitseprojektering for ombygning af krydset til signalreguleret kryds. I forbindelse med analysen er der gennemført en overordnet vurdering af stistrukturen i området (afgrænset af [adresse], Østjyske Motorvej og den bymæssige afgrænsning mod syd) med henblik på at vurdere behovet for at indarbejde stifaciliteter i krydset, og mere overordnet i forhold til at skabe et sikkert net af stiforbindelser i bydelen.

* Lokale Vinding-borgere har taget initiativ til at sætte problemer med trafikstøj fra motorvejen gennem Vinding på dagsordenen. Teknik & Miljø har i den forbindelse bistået ved at afholde et møde med tre folketingspolitikere samt ved at igangsætte en dialog om udfordringerne med Transportministeriet og Vejdirektoratet.

* Forvaltningen afholder i januar 2023 et møde med Mølholm Skole vedr. trafikforholdene omkring skolen. Skolen har konkrete ønsker til forbedringer som forvaltningen efterfølgende vil vurdere.

* Med henblik på at forbedre forholdene for gående og cyklende på Poul Poulsen i [adresse], er der indledt en dialog med Politiet omkring etablering af lavere hastighedsgrænse end den generelle på 50 km/t. Der afholdes møde med politiet i januar 2023 med henblik på at drøfte mulighederne for at ændre på hastighedsgrænsen.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Forvaltningen vurderer løbende på mobiliteten i området for sikre den bedste trafiksikkerhed og mobilitet for samtlige trafikanter.

### Historik

Teknik- og Miljødirektøren indstiller, 17. januar 2023, pkt. 4:
at udvalget tager orienteringen til efterretning.

Beslutning fra Teknisk Udvalg, 17. januar 2023, pkt. 4:
Udsat.
Ernst Madsen var fraværende.

### Teknik- og Miljødirektøren indstiller,

|  |  |
| --- | --- |
| at | udvalget tager orienteringen til efterretning. |

### Beslutning

Taget til efterretning.